
Ketin kieli 


Ketin kieli^ eli ketti^ (aikaisempi nimitys 
jeniseinostjakki; ketiksi ocTbiraHHa Ka’, ostyganna ka’) 
on Venäjällä Siperiassa asuvien kettien puhuma 
jeniseiläinen kieli. 

Ketti 

Muu nimi jeniseinostjakki 

Tiedot 

Alue Krasnojarskin aluepiiri 

Puhujia 200 

Sija ei 100 suurimman joukossa 

Kirjaimisto kyrillinen 

Kielitieteellinen luokitus 
Kieli kunta jeniseiläiskielet 

Kielikoodit 

ISO 639-1 ~ 

ISO 639-2 - 

ISO 639-3 ket (http://www-01.sil.Org/iso639-3/d 
ocumentation.asp?id=ket) 

Ohje 


Levinneisyys ja puhujamäärä 


Ketit asuvat Jenisein keskijuoksun ja sen sivujokien varrella Krasnojarskin aluepiirin Turuhanskin piirissä 
sekä Evenkian Sulomain taajamassa. Eniten kettejä on Turuhanskin piirin Kellogin taajamassa.^ 

Vuonna 1989 Venäjällä laskettiin olevan 1 100 kettiä ja 589 ketin kielen puhujaaJ 4 ' Kansallisuudeltaan 
keteistä 48,8 % ilmoitti äidinkielekseen ketin ja 49,4 % venäjän.^ Vuoden 2002 väestölaskennassa 
rekisteröitiin 1 500 kettiä^ ja 485 ketin puhujaa.^ Kaikki ketit osaavat venäjää, ja eräät puhuvat myös 
selkuppia ja evenkiä. Turuhanskin piirissä asuva pieni selkuppiryhmä puhuu kettiä äidinkielenään tai toisena 
kielenään 

Vuoden 2010 väestönlaskennan mukaan Venäjällä on 213 ketin puhujaani 

Historia ja murteet 


Ketti ja sammumaisillaan oleva jugi muodostavat jeniseiläisten kielten ryhmän, jolla ei ole tunnettuja 
sukulaiskieliä. Tämän vuoksi kettiä voidaan pitää isolaattikielenä. Vielä 1700-luvulla seudulla puhuttiin 
myös muita jeniseiläiskieliä: arinia, assania, kottia ja pumpokoliaJ 10 ^ Niiden mahdollisista yhteyksistä 
muihin kielikuntiin on esitetty lukuisia hypoteeseja. Nykyään todennäköisimpänä pidetään jeniseiläisten, 
pohjoiskaukasialaisten ja sinotiibettiläisten kielten jonkinasteista sukulaisuutta.I- 11 ^ 

Kettien arvellaan muuttaneen nykyiselle alueelleen Jenisein yläjuoksulta. Kieli jakautuu etelä-, keski- ja 
pohjoismurteisiin, joiden välillä on huomattavia erojaJ 










Tutkimus 


Ketin kielen tieteellisen tutkimuksen aloitti 1800-luvulla suomalainen M.A. Castren. Sitä ovat tutkineet 
myös Gustaf Ramstedt ja Otto Donner sekä neuvostoliittolaiset kielitieteilijät A.R Dulzon ja Je.A. 
KreinovitsJ |J> ' 

Kirjakieli 


Vuonna 1934 julkaistiin latinalaiseen kirjaimistoon perustunut ketin aapinen, mutta varsinainen kirjakieli 
alkoi kehittyä vasta 1980-1990-lukujen vaihteessa. Nykyään käytetään lisämerkein täydennettyä kyrillistä 
aakkostoa. Kirjakielellä on julkaistu lähinnä äidinkielen oppikirjoja. Kouluissa kieltä opetetaan aineena. 
Opettajia koulutetaan Herzenin pedagogisessa yliopistossa PietarissaJ 14 ^ 

Nykytilanne 

Ketti on erittäin uhanalainen kieli. Sitä puhuvat etupäässä vanhukset. Keski-ikäiset käyttävät kieltä vähän 
eikä se enää välity lapsille. Kouluopetuksen tulokset ovat heikkoja ja äidinkielen arvostus alhainen J 

Lähteet 


■ Jazyki Rossijskoi Federatsii i sosednih gosudarstv. Tom 2, s. Tunniste = ISBN 5-02-011268-2. 
Moskva: Nauka, 2001. 

Aiheesta muualla 


■ Endangered Languages of Siberia: The Ket Language (http://lingsib.iea.ras.rU/en/languages/k 
et.shtml) (englanniksi) 

■ Ethnologue: Ket (http://www.ethnologue.com/show_language. asp?code=ket) (englanniksi) 

■ Tapani Salminen: Endangered languages in Northeast Asia: Ket (http://www.helsinki.fi/~tasalmi 
n/nasia_report.html#Ket) (englanniksi) 

Isolaattikielet 

ainu | baski | burusaski | jeniseiläiskielet | korea | nivhi | jukagiiri 

